
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΑΡΙΘΜΟΣ ΦΥΛΛΟΥ 

ΠΕΡΙΕΧΟΜΕΝΑ 


ΝΟΜΟΙ 

1898. Τροποποίηση του Ν. 1703/1987 «ρύθμιση μισθώσεων κα¬ 
τοικιών» και άλλες διατάξεις. 1 

1900. Τροποποίηση και συμπλήρωση διατάξεων του δημοτικού 
και κοινοτικού κώδικα (π.δ. 323/1989), δευτεροβάθμιας 
τοπικής αυτοδιοίκησης (ν. 1622/1986), εσόδων δήμων και 
κοινοτήτων και άλλες διατάξεις. 2 


ΝΟΜΟΙ 

ΝΟΜΟΣ ΑΡΙΘ. 1898 (1) 

ι ροποποίηση του ν. 1703/1987 «ρύθμιση μισθώσεων κατοικιών» 
και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδουμε τον ακόλουθο νόμο που ψήφισε η Βουλή. 

Άρθρο 1 


Άρθρο 3 

Εξαιρέσεις μισθώσεων ακινήτων. 

Εξαιρούνται των διατάξεων των άρθρων 1 και 2 του νόμου αυτού οι 
κατωτέρω κατηγορίες ακινήτων και το μίσθωμα, καθώς και η διάρκεια 
της μίσθωσης, διαμορφώνεται ελεύθερα από 1.9,1990 στις μισθώσεις 
για κύρια κατοικία: 

α) Νεόδμητες κατοικίες πρώτης μίσθωσης: 

β) Κατοικίες εμβαδού 140 τετραγωνικών μέτρων και άνω, όπως το 
εμβαδόν ορίζεται στο συμβόλαιο κτήσεως, ή αντικειμενικής αξίας άνω 
των 30.000.000 δρχ., εξαιρουμένων των ήδη μισθωμένων σε πολυτέ¬ 
κνους. 

γ) Κατοικίες που έχουν χαρακτηρισθεί ως διατηρητέες. 

δ) Κατοικίες που θα αποκτηθούν από ομογενείς ή Έλληνες ναυτικούς 
ή από τους συζύγους τους αποδεδειγμένα με εισαγωγή συναλλάγι·— 
το οποίο αντιστοιχεί τουλάχιστον στα 2/3 της αξίας τους, μετά την ισχύ 
του νόμου αυτού. 

ε) Κατοικίες που ο μισθωτής ή ο σύζυγος αυτού ή τα ανήλικα τέκνα 
έχουν ιδιόκτητη κατυικία στην ίδια πόλη ή προάστιο αυτής που καλύ¬ 
πτει τις οικογενειακές ή ατομικές ανάγκες στέγασής του, κατά τις δια¬ 
τάξεις του άρθρου 14 παρ. 3 του ν. 1591/1986 όπως έχει αντικατα- 
σταθεί από την παρ. 2 του άρθρου 14 του ν. 1882/1990 και εμπίπτει 
στις παραπάνω υπό στοιχεία α' έως δ’ εξαιρέσεις αυτού του άρθρου 
ή η κατοικία αυτή είναι κενή. 


Παρατείνεται η ισχύς του ν. 1703/1987 (ΦΕΚ 78/Α'/87) «Ρύθ¬ 
μιση μισθώσεων κατοικιών», όπως τροποποιήθηκε με το άρθρο 22 του 
ν. 1810/1989 και το ν. 1875/1990, μέχρι 30.6.91, με την επιφύ- 
λαξη των ρυθμίσεων του άρθρου 3 του νόμου αυτού. 

Άρθρο 2 

Παράταση μισθώσεων. 

1. Οι μισθώσεις ακινήτων που χρησιμοποιούνται κατά τη μισθωτική 
σύμβαση για κύρια'κατοικία και οι οποίες κατά την έναρξη ισχύος του 
νόμου αυτού έχουν λήξει ή είναι αορίστου χρόνου, καθώς και οι μισθώ¬ 
σεις ορισμένου χρόνου που λήγουν μετά την 31.8.1990, παρατείνονται 
μέχρι 30.6.1991. 

2.1α μισθώματα των μισθώσεων της ανωτέρω παραγράφου παρα¬ 
μένουν μέχρι 30.6.1991 στο ύψος που διαμορφώθηκαν κατά τις διατά¬ 
ξεις του ν. 1875/1990 με συντελεστές και τιμή εκκίνησης για τον 
προσδιορισμό της φορολογητέας αξίας των ακινήτων, που ίσχυαν κατά 
την έναρξη ισχύος του ν. 1875/1990. 

3. Στις μισθώσεις που θα συνάπτονται από 1.9.1990 και εφεξής, το 
μίσθωμα διαμορφώνεται, σύμφωνα με την παράγραφο 1 του άρθρου 7 
του ν. 1703/198 7, με συντελεστή απόδοσης 7% επί της τιμής εκκίνη¬ 
σης που ορίζεται στην προηγούμενη παράγραφο, με την επιφύλαξη των 
διατάξεων του άρθρου 3 του παρόντος νόμου. 


Άρθρο 4 

Δικονομικές διατάξεις. 

Η παράγραφος 2 του άρθρου 9 του ν, 1703/1987 αντικαθίσταται 
ως εξής: 

«2. Δικαστική απόφαση, που διατάσσει απόδοση μισθίου το οποίο 
χρησιμοποιείται ως κύρια κατοικία, μπορεί να παρέχει προθεσμία μέχρι 
τρεις μήνες από την έκδοσή της για την εκτέλεσή της, εφόσον κατά την 
κρίση του δικαστηρίου συντρέχουν ειδικοί λόγοι. Σε κάθε περίπτωση δεν 
μπορεί να εκτελεσθεί η απόφαση που διατάσσει απόδοση μισθίου πριν 
παρέλθουν τριάκοντα ημέρες από την επίδοση της επιταγής». 

Άρθρο 5 

1. Η παράγραφος 3 του άρθρου 16 του ν. 1867/1989 (ΦΕΚ 
227/9.10.89) αντικαθίσταται ως εξής: 

«3) Το κεφάλαιο του ΣΕΠΤΑ που έχει σχηματισθεί από τους κατά 
άρθρο 36 του ν. 1569/1985 πόρους και τηρείται σε ειδικό λογαριασ;. 
της Τράπεζας Ελλάδος με τον τίτλο «Λογαριασμός Σώματος Ειδικά 
Πραγματογνωμόνων Τροχαίων Ατυχημάτων», ια κτηθέντα από το 
παραπάνω πόρο περιουσιακά στοιχεία καθώς και τα πάσης φύαεως εξ 
αυτών έσοδα και τυχόν απαιτήσεις περιέρχονται στο Υπουργείο Υγείας), - 
Πρόνοιας και Κοινωνικών Ασφαλίσεων σε ειδικό κωδικό αριθμό του 
προϋπολογισμού του, με σκοπό τη διάθεσή τους για πρόσωπα με ειδικές 
ανάγκες. 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


Με αποφάσεις που Υπουργού Υγείας, Πρόνοιας και Κοινωνικών έπαρχο ως πρόεδρο και από έναν εκπρόσωπο των Υπουργείων Εθνικής 
Ασφαλίσεων καθορίζονται τα ποσά και οι όροι διάθεσης αυτώνκαθώς Άμυνας, Εθνικής Οικονομίας, Δημόσιας Τάξης και Γεωργίας, που ορί- 
επίαης και ο έλεγχος της διαχείρισής τους. ζονται μαζί με τους αναπληρωτές τους από τα οικεία υπουργεία». 


Από το προαναφερόμενο κεφάλαιο παρακρατείται ποσό αντίστοιχο 
προς το απαιτούμενο κεφάλαιο για την ικανοποίηση των υφιστάμενων 
υποχρεώσεων του Σ.Ε.Π.Τ.Α. και το υπόλοιπο περιέρχεται στο προανα¬ 
φερόμενο Υπουργείο». 

2. Η παράγραφος 5 του άρθρου 16 του ν·- 1867/1989 (ΦΕΚ 227/ 
,Ύ/9.10.89) αντικαθίσταται ως εξής: 

«δ. Με προεδρικά διατάγματα, που εκδίδανται με πρόταση του 
Υπουργού Υγείας, Πρόνοιας και Κοινωνικών Ασφαλίσεων, ρυθμίζονται 
τα ειδικότερα θέματα που αφορούν τη διαδικασία και τον τρόπο εκκαθά¬ 
ρισης του ΣΕΠΤΑ καθώς και κάθε λεπτομέρεια εφαρμογής του παρό¬ 
ντος». 

3. Από την·έναρξη ισχύος του παρόντος παύουν να ισχύουν το π. δ/ 
γμα 14/1990 (ΦΕΚ 5/Α'/22.1.1990) «ρύθμιση θεμάτων που αφο¬ 
ρούν την κατάργηση του Σώματος Ειδικών Πραγματογνωμόνων Τρο¬ 
χαίων Ατυχημάτων» και η υπ’ αριθμ. Κ3-6293/26.3.90 (ΤΑ και 
ΕΠΕ 737/5.4.90) απόφαση του Υπουργού Εμπορίου «Συγκρότηση 
διαχειριστικής επιτροπής για την εκκαθάριση του ΝΠΔΔ «Σώμα Ειδι¬ 
κών Πραγματογνωμόνων Τροχαίων Ατυχημάτων». 

Άρθρο 6 

1. Μισθώσεις που υπάγονται στις διατάξεις του ν. 813/1978 (ΦΕΚ 
137/Α'), όπως τροποποιήθηκε και συμπληρώθηκε μεταγενέστερα και 
λήγουν, σύμφωνα με τη σύμβαση ή το νόμο, μέχρι και 31 Αυγούστου 
1991, παρατείνονται αυτοδικαίως μέχρι την ημερομηνία αυτή, με την 
επιφύλαξη της παραγράφου 1 του άρθρου 4 του ν. 813/1978. 

2. Στο άρθρο 2 του ν. 813/1978, όπως ισχύει σήμερα, προστίθεται 
π·ιράγραφος με τον αριθμό 5, που έχει ως εξής: 

«5. Στις· διατάξεις του παρόντος νόμου υπάγονται και οι μισθώσεις 
ακινήτων, οι οποίες συνήφθησαν ή συνάπτονται για τη στέγαση και την 
άσκηση της δραστηριότητας των αναγνωρισμένων φιλανθρωπικών 
ιδρυμάτων, των υπαγομένων στις διατάξεις του α.ν. 2039/1939». 

3. Στο άρθρο 3 του ν. 813/1978 προστίθεται εδάφιο ε', που έχει ως 

εξής: 

■ί Οι οιισθώαεις ακινήτων ανηκόντων στη περιουσία του Ταμείου 
Εθνικής Αμύνης και των ΝΠΔΔ των υπαγομένων στο Υπουργείο Εθνι¬ 
κής Αμύνης». 

4. Στο άρθρο 3 του ν. 813/1978, όπως ισχύει σήμερα, προστίθεται 
εδάφιο με στοιχείο στ’, που έχει ως εξής: 

«στ. Οι μισθώσεις ακινήτων που έχουν χαρακτηρισθεί ως διατηρη¬ 
τέα». 

Άρθρο 7 

εο α. , υ 21 του ν. 1646/1986 (ΦΕΚ Α' 138) προστίθεται παρά- 
-οαυος ·"■ ααυ έχει ως ακολούθως: 

./ διατάξεις των παραγράφων 1 και 2 του άρθρου 21 του ν. 
[ 6 , 1 »/1^86 ισχύουν και επί μισθώσεων χώρων των αθλητικών κέ- 
. Κ ων και γυμναστηρίων που αποτελούν Ν.Π.Δ.Δ. και διέπονται από τις 
διατάξεις του ν. 423/1976». 

Άρθρο 8 

Δικαιοπραξίες, που έχουν καταρτισθεί από 31 Ιουλίου μέχρι 31 Αυ¬ 
γούστου 1990, χωρίς την άδεια της επιτροπής που προβλέπεται στο άρ¬ 
θρο 26 παρ. 1 του ν. 1892/1990, καθίστανται έγκυρες, εφ' όσον εκδο- 
θεί απόφαση της επιτροπής αυτής αίρουσα την απαγόρευση μετά από 
νηση που υποβάλλει εντός δύο μηνών από τη δημοσίευση του παρά¬ 
νομου θί»υΐοσδήποτε από τους συμβαλλόμενους. Η απόφαση αυτή 
οποιείται από οποιονδήποτε από τους συμβαλλομένους στο συμβο- 
γράφο και στο μεταγραφοφύλακα για να επισυναφθεί στην οικεία 
βολαιογραφική πράξη. 

Οι επιτροπές αυτές συνιστώνται εντός ενός μηνάς από τη δημο- 
υση του παρόντος νόμου. 

3. Το εδ. β’ της παραγράφου 1 του άρθρου 26 αντικαθίσταται ως 

ςής: 

«β. Η αίτηση αυτή υποβάλλεται σε επιτροπή που συνιστάται με θη¬ 
τεία πέντε ετών σε κάθε νομό ή σε κάθε επαρχία με απόφαση του νο¬ 
μάρχη ή του επάρχου αντίστοιχα και απαρτίζεται από το νομάρχη ή τον 


4. Η ισχύς της παραγράφου 1 του παρόντος άρθρου αρχίζει από τη 
δημοσίευση του ν. 1892/1990. 

Άρθρο 9 

Η ισχύς του παρόντος νόμου αρχίζει την 1η Σεπτεμβρίου 1990. 
ΓΙαραγγέλουμε τη δημοσίευση του παρόντος στην Εφημερίδα της 
Κυβερνήσεως και την εκτέλεσή του ως νόμου του Κράτους. 

' Αθήνα, 17 Σεπτεμβρίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΠΟΛΙΤΙΣΜΟΥ 

και λόγω απονσίας' του Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 

Η ΑΝΑΠΛΗΡ. ΥΠΟΥΡΓΟΣ ΠΟΛΙΤΙΣΜΟΥ ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

ΑΝΝΑ ΨΑΡΟΥΔΑ-ΜΠΕΝΑΚΗ ΑΘΑΝ. ΚΑΝΕΛΛΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΜΠΟΡΙΟΥ 

Γ. ΣΟΥΦΛΙΑΣ ΑΘΑΝ. ΞΑΡΧΑΣ 

Θεωρήθηκε και τέθηκε η Μεγάλη Σφραγίδα τον Κράτονς. 

Αθήνα, 17 Σεπτεμβρίου 1990 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΑΘΑΝ.ΚΑΝΕΛΛΟΠΟΥΛΟΣ 
-♦- 

ΝΟΜΟΣ ΑΡΙΘ. 1900 (2) 

Τροποποίηση και συμπλήρωση διατάξεων τον δημοτικού και κοινο¬ 
τικού κώδικα (π.δ. 323/1989), δευτεροβάθμιας τοπικής αυτο¬ 
διοίκησης (ν. 1622/1986), εσόδων δήμων και κοινοτήτων και 
άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδουμε τον ακόλουθο νόμο που ψήφισε η Βουλή. 

Άρθρο 1 

Ρύθμιση δικονομικών θεμάτων δημοτικών και κοινοτικών εκλογών. 

1. Οι διατάξεις των άρθρων 13, 14 και 15 του ν. 1847/1989 κα- 
ταργούνται. 

2. Οι διατάξεις του άρθρου 48 του π.δ. 323/1989, καταργούνται. 
Όπου στο ίδιο διάταγμα αναφέρεται η διοικητική επιτροπή νοείται στο 
εξής το αρμόδιο πρωτοδικείο ή ειρηνοδικείο. 

3. Το πρώτο εδάφιο της παρ. 4 του άρθρου 49 του π.δ. 323/1989 
αντικαθίσταται ως εξής: 

«4. Η δήλωση επιδίδεται με δικαστικό επιμελητή, ύστερα από πα¬ 
ραγγελία των προσώπων που την υποβάλλουν ή ενός εκλογέα δημότη ή 
παραδίδεται με απόδειξη στον πρόεδρο του πρωτοδικείου αν πρόκειται 
για δήμο και στον ειρηνοδίκη αν πρόκειται για κοινότητα, είκοσι τουλά¬ 
χιστον ημέρες πριν από την ψηφοφορία». 

4. Το πρώτο εδάφιο της παρ. 6 του άρθρου 49 του π.δ. 323/1989 
αντικαθίσταται ως εξής: 

«6. Αν δεν έχει τηρηθεί κάποια από τις διατυπώσεις ή δεν υπάρχει 
κάποια από τις προϋποθέσεις ή κάποιο από τα στοιχεία που προβλέπουν 
οι παράγραφοι 1, 2 και 3 και αυτό βεβαιωθεί από το δικαστήριο η δή¬ 
λωση είναι απαράδεκτη». 

5. Η παρ. 1 του άρθρου 51 του π.δ. 323/1989 αντικαθίσταται ως 
εξής: 

«1. Τη δεκάτη πέμπτη ημέρα πριν από την ψηφοφορία το πρωτοδι¬ 
κείο, αν πρόκειται για δήμο και το ειρηνοδικείο αν πρόκειται για κοινό¬ 
τητα, ανακηρύσσει σε δημόσια συνεδρίαση τους συνδυασμούς που έχουν 
δηλωθεί έγκυρα. 

Ο πρόεδρος του πρωτοδικείου και ο ειρηνοδίκης κοινοποιούν αμέσως 

ηθη» υσ: 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

στο νομάρχη τις σχετικές αποφάσεις». 

6 . Η παρ. 3 του άρθρου 57 του π.δ. 323/1989 αντικαθίσταται ως 
εξής: 

«3. Οι διατάξεις του άρθρου 67 του π.δ. 265/1989, εφαρμόζονται 
αναλόγως και στις δημοτικές και κοινοτικές εκλογές με την επιφύλαξη 
των διατάξεων της παρ. 2 του άρθρου 56 του παρόντα κώδικα». 

7. Το τελευταίο εδάφιο της παρ. 4 του άρθρου 66 του π.δ. 323/ 
1989 αντικαθίσταται ως εξής: 

«Σε περίπτωση ίσου αριθμού έγκυρων ψηφοδελτίων δύο ή και περισ¬ 
σότερων συνδυασμών, ενεργείται μεταξύ αυτών κλήρωση από το αρμό¬ 
διο πρωτοδικείο ή ειρηνοδικείο». 

8 . Το τελευταίο εδάφιο της παρ. 5 του άρθρου 66 του 7:.δ. 323/ 
1989 αντικαθίσταται ως εξής: 

«Σε περίπτωση ίσου αριθμού έγκυρων ψηφοδελτίων δύο ή και περισ-- 
σότερων συνδυασμών, ενεργείται μεταξύ αυτών κλήρωση από το αρμό¬ 
διο πρωτοδικείο ή ειρηνοδικείο». 

9. Η παρ. 3 του άρθρου 67 του π.δ. 323/1989 αντικαθίσταται ως 
εξής: 

«3. Αν οι υποψήφιοι του ίδιου συνδυασμού ισοψηφήσουν, το πρωτοδι¬ 
κείο ή το ειρηνοδικείο ενεργεί κλήρωση». 

10. Το πρώτο εδάφιο της παρ. 1 και το πρώτο εδάφιο της καρ. 2 του 
άρθρου 68 του π.δ. 323/1989 αντικαθίσταται ως εξής: 

«1. Αν έχουν ανακηρυχθεί δύο μόνο συνδυασμοί και ισοψηφήσουν, το 
πρωτοδικείο ή το ειρηνοδικείο ενεργεί κλήρωση για ανάδειξη του επιτυ- 
χόντος συνδυασμού». 

«2. Αν ισοψηφήσουν δύο ή περισσότεροι συνδυασμοί σε κοινότητες 
που έχουν έως πέντε χιλιάδες κατοίκους, την κλήρωση ενεργεί το ειρη¬ 
νοδικείο». 

11. Η παρ. 3 του άρθρου 69 του π.δ. 323/1989 αντικαθίσταται ως 
εξής: 

«3. Στους δήμους και στις κοινότητες όπου υπάρχουν περισσότερα 
από πέντε εκλογικά τμήματα οι αντιπρόσωποι της δικαστικής αρχής 
στέλνουν με ασφαλή τρόπο τα εκλογικά στοιχεία στον πρόεδρο του πρω¬ 
τοδικείου, αν πρόκειται για δήμο και στον ειρηνοδίκη αν πρόκειται για 
κοινότητα. Αφού συγκεντρωθούν τα στοιχεία όλων των εκλογικών τμη¬ 
μάτων του δήμου ή της κοινότητας, ο πρόεδρος του πρωτοδικείου ή ο 
ειρηνοδίκης καταρτίζει πίνακα των αποτελεσμάτων της ψηφοφορίας και 
βγάζει το γενικό αποτέλεσμα, το οποίο δημοσιεύει αμέσως με τοιχοκόλ¬ 
ληση στο δημοτικό ή κοινοτικό κατάστημα της έδρας του δικαστηρίου». 

12. Η παρ. 4 του άρθρου 69 του π.δ. 323/1989 αντικαθίσταται ως 
εξής: 

«4. Οι εφορευτικές επιτροπές και ο πρόεδρος του πρωτοδικείου ή ο 
ειρηνοδίκης γνωστοποιούν αμέσως το αποτέλεσμα της ψηφοφορίας στο 
νομάρχη». 

13. Το τελευταίο εδάφιο της παρ. 1 του άρθρου 70 του π.δ. 323/ 
1989 αντικαθίσταται ως εξής: 

«Αν στην επαναληπτική ψηφοφορία οι δύο αυτοί συνδυασμοί ισοψη¬ 
φήσουν, το πρωτοδικείο ή το ειρηνοδικείο ενεργεί κλήρωση για την ανά¬ 
δειξη του επιτυχόντος συνδυασμού». 

14. Το δεύτερο και τρίτο εδάφιο της παρ. 7 του άρθρου 70 του π.6. 
323/1989 αντικαθίσταται ως εξής: 

«Αν στην ψηφοφορία αυτήν ισοψηφήσουν δύο υποψήφιοι δήμαρχοι ή 
πρόεδροι κοινοτήτων το πρωτοδικείο ή το ειρηνοδικείο ενεργεί κλήρωση 
για την ανάδειξη του επιτυχόντος δημάρχου ή προέδρου κοινότητας και 
του συνδυασμού του. Αν ισοψηφήσουν περισσότεροι από δύο συνδυασμοί 
το πρωτοδικείο ή το ειρηνοδικείο ενεργεί κλήρωση για την ανάδειξη του 
επιτυχόντος δημάρχου ή προέδρου κοινότητας και του συνδυασμού του 
και εκείνου που θα συμμετάσχει στη δεύτερη κατανομή κατά τα οριζό¬ 
μενα στην παράγραφο 4». 

15. Το δεύτερο εδάφιο της παρ. 1 του άρθρου 71 του π,δ. 323/ 
1989 αντικαθίσταται ως εξής: 

«Η παραίτηση γίνεται με γραπτή δήλωσή του που επιδίδεται με δικα¬ 
στικό επιμελητή ή παραδίδεται με απόδειξη στον πρόεδρο του πρωτοδι¬ 
κείου ή στον ειρηνοδίκη την τρίτη ημέρα, το αργότερο, πριν από την 
επαναληπτική ψηφοφορία». 

16. Η παρ. 4 του άρθρου 71 του π.δ. 323/1989 αντικαθίσταται ως 

'-ξήζ'· 

«4. Η δήλωση για το νέο υποψήφιο δήμαρχο ή πρόεδρο κοινότητας 
επιδίδεται με δικαστικό επιμελητή ή παραδίδεται με απόδειξη στον πρό¬ 
εδρο του πρωτοδικείου ή στον ειρηνοδίκη, τη δεύτερη ημέρα πριν από 


την ψηφοφορία το αργότερο. Το αρμόδιο δικαστήριο ανακηρύσσει το νέο 
υποψήφιο σε δημόσια συνεδρίαση ακόμη και την παραμονή της ψηφοφο¬ 
ρίας». 

17. Η παρ. 1 του άρθρου 72 του π.δ. 323/1989 αντικαθίσταται ως 
εξής: 

«1. Ευθύς μετά τη δημοσίευση του αποτελέσματος της εκλογής, ο 
πρόεδρος της εφορευτικής επιτροπής ή ένα άλλο μέλος της παραδίδει τα 
πρακτικά της και τα λοιπά εκλογικά έγγραφα και τα δέματα των ψηφο¬ 
δελτίων τακτοποιημένα κατά συνδυασμούς και με τη σειρά που είναι 
αριθμημένα, καθώς και τους φακέλους στον πρόεδρο πρωτοδικών αν 
πρόκειται για δήμο ή στον ειρηνοδίκη αν πρόκειται για κοινότητα». 

18. Η παρ. 2 του άρθρου 72 του π.6. 323/1989 αντικαθίσταται ως 
εξής: 

«2. Ο πρόεδρος πρωτοδικών ή ο ειρηνοδίκης, εκθέτει τα πρακτικά 
της εκλογής μαζί με τον πίνακα των αποτελεσμάτων της στο κατά¬ 
στημα του πρωτοδικείου ή του ειρηνοδικείου επί πέντε ημέρες και συ¬ 
ντάσσει για την έκθεση αυτήν πρακτικό, που τοιχοκολλείται επίσης έξω 
από το δικαστικό κατάστημα. Στο διάστημα αυτό οι εκλογείς μπορούν 
να λάβουν γνώση των εγγράφων αυτών καθώς και των λοιπών· στοι¬ 
χείων της εκλογής και να ασκήσουν ενστάσεις κατά του κύρους της». 

19. Στο άρθρο 72 του π.δ. 323/1989 προστίθεται παρ. 3 ως εξής: 

«3. Οι εφορευτικές επιτροπές, μόλις δημοσιευθεί το αποτέλεσμα της 
εκλογής σύμφωνα με τις παραγράφους 1 και 2 του άρθρου 69 γνωστο¬ 
ποιούν με διακήρυξή τους, που δημοσιεύεται στο δημοτικό ή κοινοτικό 
κατάστημα και στα δημοσιότερα μέρη του δήμου ή της κοινότητας, ότι 
τα πρακτικά της εκλογής μαζί με τον πίνακα των αποτελεσμάτων της 
και με τα λοιπά στοιχεία θα εκτεθούν σύμφωνα με τις διατάξεις της 
προηγούμενης παραγράφου. Στην περίπτωση της παρ. 3 του άρθρου 
69, η έκθεση των πρακτικών γνωστοποιείται με διακήρυξη, που εκδίδει 
ο πρόεδρος του πρωτοδικείου ή ο ειρηνοδίκης που τοιχοκΟΛλείτα: σις> 
δημοτικό ή κοινοτικό κατάστημα και στα δημοαιότερα μέρη καθώς 
στο κατάστημα του δικαστηρίου». 

20. Το άρθρο 73 του π.6. 323/1989 αντικαθίσταται ως εξής: 

«Άρθρο 73 

Επικύρωση της εκλογής. 

1. Αν δεν υποβληθούν ενστάσεις, το πολυμελές πρωτοδικείο ή «·!- 

ρηνοδικείο επικυρώνει με απόφασή του το αποτέλεσμα της εκλογής και 
ανακηρύσσει τον επιτυχόντα και τους επιλαχόντες συνδυασμούς, το δή¬ 
μαρχο ή τον πρόεδρο της κοινότητας και τους τακτικούς και αναπληρω¬ 
ματικούς δημοτικούς ή κοινοτικούς συμβούλους κάθε συνδυασμού, που 
εκλέγονται. Οι δημοτικοί και κοινοτικοί σύμβουλοι κατατάσσονται με 
τη σειρά της εκλογής τους, σύμφωνα με τον αριθμό των σταυρών προτ: 
μήσεως που έχουν λάβει, και αν δεν υπάρχουν σταυροί, με αλφαβτμικ 
σειρά. ^ 

2 . Ο πρόεδρος του πρωτοδικείου ή ο ειρηνοδίκης εκθέτει την από¬ 
φαση στο κατάστημα του δικαστηρίου επί τρεις συνεχείς ήμερες ! αι 
στέλνει αντίγραφό της στο νομάρχη». 

21. Στο π.δ. 323/1989, προστίθεται άρθρο 73α ως εξή^ 

«Άρθρο 73α. ■ 

Κατάθεση και περιεχόμενο ενστάσεων. 

1. Η κατάθεση των ενστάσεων κατά του κύρους της εκλογής γίνεπτ.· 
στο γραμματέα του αρμόδιου πολιτικού δικαστηρίου, ο οποίος δίνει σχε¬ 
τική απόδειξη. Ο γραμματέας χωρίς αναβολή διαβιβάζει την ένσταση 
μαζί με όλα τα σχετικά με την εκλογή έγγραφα και λοιπά στοιχεία και 
το, κατά την παρ. 2 του άρθρου 72, όπως τροποποιείται με τον παρόντα 
νόμο, πρακτικό, στο αρμόδιο διοικητικό πρωτοδικείο. 

2. Οι ενστάσεις μπορούν να αναφέρονται είτε σε παραβάσεις των δια¬ 
τάξεων νόμου, και γενικά σε πλημμέλειες της εκλογής, ειτ? σε έκλειψη 
προσόντων, ή σε κωλύματα εκλογιμότητας των προσώπων που έχουν 
εκλεγεί δήμαρχοι ή πρόεδροι κοινότητας ή τακτικοί και αναπληρωματι¬ 
κοί δημοτικοί ή κοινοτικοί σύμβουλοι. Στην περίπτωση του άρθρου ;0 
οι ενστάσεις μπορούν να αφορούν είτε ολόκληρη την εκλογή είτε τπν 
πρώτη ή την επαναληπτική ψηφοφορία». 

22. Στο π.δ. 323/1989, προστίθεται άρθρο 73β ως εξής: 

«Άρθρο 73β 

Εκδίκαση των ενστάσεων. 

1. Οι ενστάσεις που έχουν υποβληθεί κατά του κύρους των εκλογών, 
εκδικάζονται από το τριμελές διοικητικό πρωτοδικείο, αν πρόκειται για 
δήμους, και από το μονομελές διοικητικό πρωτοδικείο αν πρόκειται για 
κοινότητες. 

2. Η ημέρα και η ώρα της συζητήσεως των ενστάσεων ορίζονται σε 
έκθεμα, που συντάσσει ο πρόεδρος του οικείου διοικητικού πρωτοδικείου 
και τοιχοκολλείται στο ακροατήριο, μέσα σε προθεσμία τριών ημερών 
από τη λήξη του πενθημέρου που προβλέπει η παρ. 2 του άρθρου 72. Η 
συζήτηση πρέπει να γίνει αφού περάσουν τρεις αλλά όχι περισσότερες 
από πέντε ημέρες, από την ημέρα που τοιχοκολλήθηκε το έκθεμα». 

23. Στο π.δ. 323/1989 προστίθεται άρθρο 73γ ως εξής: 

«Άρθρο 73γ 

Διαδικασία για την εκδίκαση. 

1. Για ττ|ν εκδίκαση των ενστάσεων εφαρμόζονται αναλόγως οι γενι¬ 
κές διαδικαστικές διατάξεις και οι διατάξεις περί εκδικάσεως των ενστά¬ 
σεων κατά του κύρους βουλευτικών εκλογών του νόμου 345/1976 
«περί κυρώσεως του Κώδικος περί του κατά το άρθρον 100 του Συντάγ¬ 
ματος Ανωτάτου Ειδικού Δικαστηρίου», όπως ισχύει κάθε φορά. Όπου 
με τις διατάξεις αυτές γίνεται παραπομπή σε διατάξεις του Κώδικα Πο¬ 
λιτικής Δικονομίας, νοούνται οι αντίστοιχες διατάξεις του άρθρου 4 του 
ν. 1406/1983. Ως προς τον εισηγητή δικαστή και τις αρμοδιότητές 
του εφαρμόζονται αποκλειστικά οι διατάξεις των άρθρων 33 και 35 του 
π.δ. 341/1978. Οι προθεσμίες των άρθρων 28 και 30 παρ.1 του ν. 
345/1976 είναι τριών ημερών από τη λήξη της προθεσμίας της παρ. 2 
του άρθρου 72. 

2. Η οριστική απόφαση του δικαστηρίου εκδίδεται υποχρεωτικά 
οκτώ ημέρες το αργότερο μετά τη συζήτηση. Αν όμως το δικαστήριο θε- 
'έυρεί ότι, για τη διαμόρφωση της κρίσεώς του, είναι αναγκαία η συλ¬ 
λογή αποδεικτικών στοιχείων ή η εξέταση μαρτύρων, μπορεί με ιδιαί¬ 
τερη απόφαση να παρατείνει για δέκα ημέρες την προθεσμία της εκδό- 
σεως της οριστικής αποφάσεως του». 

24. Στο π.δ. 323/1989 προστίθεται άρθρο 73δ, ως εξής: 

«Άρθρο 73δ 
Απόφαση για ενστάσεις. 

1. Το δικαστήριο αποφασίζει ότι η εκλογή είναι άκυρη, αν διαπιστώ¬ 
σει ότι: α) Τα πρόσωπα που έχουν εκλεγεί δεν είχαν τα νόμιμα προσόντα 

. ή είχαν κάποιο κώλυμα εκλογιμότητας, β) υπάρχει παράβαση νόμου ή 
πλημμέλεια της εκλογής. Στη δεύτερη περίπτωση, το δικαστήριο ακυ¬ 
ρώνει την εκλογή, μόνον εφ'όσον δημιουργούνται αμφιβολίες για το ότι 
•ινολικό αποτέλεσμα της ψηφοφορίας θα ήταν διαφορετικό, αν δεν 
τιναν οι παραβάσεις και οι πλημμέλειες που διαπιστώθηκαν. Το 
, -στήριο, στην περίπτωση αυτήν, μπορεί να ακυρώσει ολόκληρη την 
εκλογή ή μόνο την επαναληπτική, είτε για όλα είτε για ορισμένα εκλο¬ 
γικά τμήματα. 

2. Αν το δικαστήριο κηρύξει άκυρη την εκλογή τακτικών δημοτικών 
ή κοινοτικών συμβούλων, επειδή δεν είχαν τα νόμιμα προσόντα ή είχαν 

ιμα εκλογιμότητας, ανακηρύσσει ως εκλεγόμενους τους επόμε- 
κατά τη σειρά των ψήφων προτιμήσεως που έχουν λάβει. 

.^ίβ^ιωθεί λάθος σχετικό με την αρίθμηση των ψήφων, το δικα¬ 
στήριο ανακηρύσσει τον επιτυχόντα και τους επιλαχόντες συνδυασμούς, 
καθώς κάΓτους δημοτικούς και κοινοτικούς συμβούλους που εκλέγο¬ 
νται, σύμφωνα με τη σωστή αρίθμηση. 

4. Αν απορριφθούν οι ενστάσεις καθώς και στις περιπτώσεις των πα¬ 
ραγράφων 2 και 3 τούτου του άρθρου, το δικαστήριο επικυρώνει το απο¬ 
τέλεσμα της εκλογής και εφαρμόζει το άρθρο 73.» 

ύ.5. Στο π.δ. 323/1989 προστίθεται άρθρο 73ε ως εξής: 

«Άρθρο 73ε 

Έφεση - Διόρθωση αποφάσεων. 

1. Κάθε εκλογέας δημότης έχε: δικαίωμα να ασκήσει έφεση κατά της 
ιποφάσεως του ειρηνοδικείου ή του μονομελούς διοικητικού πρωτοδι- 
:είου στο τριμελές διοικητικό πρωτοδικείο και κατά της αποφάσεως του 
:ρωτοδικείου ή του τριμελούς διοικητικού πρωτοδικείου στο τριμελές 


διοικητικό εφετείο, μέσα σε προθεσμία τριών ημερών από την παρέ¬ 
λευση του τριημέρου που προβλέπει η παρ. 2 του άρθρου 73, σύμφωνα 
με όσα ορίζει η επόμενη παράγραφος. 

2. Η έφεση επιδίδεται με δικαστικό επιμελητή ή παραδίδεται με από¬ 
δειξη στον πρόεδρο του κατά την παράγραφο 1 αρμόδιου δικαστηρίου, 
που έχει εκδώσει την απόφαση, και αυτός τη διαβιβάζει χωρίς αναβολή, 
μαζί με ολόκληρη τη δικογραφία, στο αρμόδιο δικαστήριο. 

3. Για την εκδίκαση της εφέσεως εφαρμόζονται αναλόγως οι διατά¬ 
ξεις των άρθρων 73β παρ. 2, 73γ και 73δ. 

4. Διόρθωση των αποφάσεων που κρίνουν τις ενστάσεις ή τις εφέσεις 
επιτρέπεται να γίνει από τα δικαστήρια που τις έχουν εκδώσει, ύστερα 
από αίτηση ενός εκλογέα ή αυτεπαγγέλτως, μόνο για να συμπληρωθούν 
ατέλειες και να ερμηνευθούν ασάφειες ή αοριστίες, ή για να διορθωθούν 
προφανή λάθη, που έγιναν κατά την αρίθμηση των ψήφων ή κατά τον 
καθορισμό της σειράς των προσώπων που έχουν εκλεγεί. 

5. Το δικαστήριο στέλνει αντίγραφο των αποφάσεων που αφορούν εν¬ 
στάσεις ή εφέσεις χωρίς καθυστέρηση στο νομάρχη». 

26. Στο π.δ. 323/1989 προστίθεται άρθρο 73στ ως εξής: 

«Άρθρο 73στ 

Κρίση για προϋφιστάμενες ανικανότητες και κωλύματα. 

1. Το δικαστήριο που προβλέπει το άρθρο 73β παρ. 1 αποφασίζει και 
μετά την επικύρωση της εκλογής, ύστερα από αίτηση οποιοσδήποτε 
εκλογέα του δήμου ή της κοινότητας αν υπήρχε πριν από την εκλογή 
ανικανότητα ή κώλυμα εκλογιμότητας προσώπου που έχει εκλεγεί δή¬ 
μαρχος ή πρόεδρος κοινότητας ή δημοτικός ή κοινοτικός σύμβουλος, 
εφόσον αυτό δεν κρίθηκε κατά την εκδίκαση του κύρους της εκλογής. Αν 
διαπιστωθεί με την απόφαση του δικαστηρίου ότι υπήρχε κώλυμα εκλο¬ 
γιμότητας, το πρόσωπο που έχει εκλεγεί εκπίπτει αυτοδικαίως, και εκ- 
δίδεται σχετική πράξη του νομάρχη. 

2. Η έκθεση της αποφάσεως του δικαστηρίου και η έφεση γίνονται 
σύμφωνα με τις διατάξεις των άρθρων 73 παρ. 2 και 73 ε*. 

27. Στο π.δ. 323/1989 προστίθεται άρθρο 73ζ ως εξής: 

«Άρθρο 73ζ 
Αναίρεση. 

1. Κατά των αποφάσεων που εκδόθηκαν, σύμφωνα με το άρθρο 73ε, 
χωρεί αίτηση αναιρέσεως ενώπιον του Συμβουλίου της Επικράτειας 
μέσα σε προθεσμία δεκαπέντε ημερών από την παρέλευση του τριημέρου 
που ορίζεται στο ίδιο άρθρο. 

2. Για την εκδίκαση της αιτήσεως αναιρέσεως, εφαρμόζονται αναλό¬ 
γως οι διατάξεις των άρθρων 73β παρ. 2, 73γ εκτός από το εδάφιο 
τρίτο της παρ. 1, 73δ και 73ε παράγραφοι 3, 4 και 5. 

3. Σε περίπτωση αναιρέσεως της αποφάσεως, το Συμβούλιο της Επι¬ 
κράτειας δικάζει την υπόθεση στην ουσία, ακόμα και αν χρειάζεται διευ¬ 
κρίνιση κατά το πραγματικό και εφαρμόζει την παρ. 4 του άρθρου 73δ». 

28. Το πρώτο εδάφιο της παρ. 2 του άρθρου 90 του π.δ. 323/1989 
αντικαθίσταται ως εξής: 

«2. Στις περιπτώσεις των άρθρων 73δ παρ. Ια και 76, την πρώτη 
Κυριακή μετά την εγκατάσταση των κοινοτικών αρχών ή σε κάθε άλλη 
περίπτωση δεκαπέντε ημέρες το αργότερο μετά την κένωση της θέσεως, 
οι σύμβουλοι του επιτυχόντος συνδυασμού συνέρχονται στο κοινοτικό 
κατάστημα, ύστερα από πρόσκληση του συμβούλου του συνδυασμού αυ¬ 
τού που έλαβε τις περισσότερες ψήφους προτιμήσεως ή σε περίπτωση 
ισοψηφίας εκείνου που είναι γραμμένος πρώτος κατά σειρά στην από¬ 
φαση του δικαστηρίου». 

29. Η παρ. 5 του άρθρου 90 του π.δ. 323/1989 αντικαθίσταται ως 
εξής: 

«5. Στις περιπτώσεις των άρθρων 73δ παρ. Ια και 76 από την εγκα¬ 
τάσταση των κοινοτικών αρχών έως την εκλογή του νέου προέδρου, τα 
καθήκοντα του προέδρου εκτελεί ο κοινοτικός σύμβουλος του επιτυχό- 
ντος συνδυασμού που έχει εκλεγεί με τις περισσότερες ψήφους προτιμή¬ 
σεως και σε περίπτωση ισοψηφίας εκείνος που είναι γραμμένος πρώτος 
κατά σειρά στην απόφαση του δικαστηρίου». 

30. Το πρώτο εδάφιο της παρ. 2 του άρθρου 105 του π.δ. 323/ 
1989 αντικαθίσταται ως εξής: 

«2. Στις περιπτώσεις των άρθρων 73δ παρ. Ια και 76, την πρώτη 
Κυριακή μετά την εγκατάσταση των δημοτικών αρχών και, σε κάθε 
άλλη περίπτωση μέσα σε προθεσμία δεκαπέντε ημερών αφότου κενώ- 

θηχε η θέση, οι σύμβουλοι του επιτυχόντος συνδυασμού συνέρχονται στο 
δημοτικό κατάστημα ύστερα από πρόσκληση του συμβούλου του συν¬ 
δυασμού αυτού που έχει εκλεγεί με τις περισσότερες ψήφους προτιμή- 
σεως και σε περίπτωση ισοψηφίας, εκείνου που είναι γραμμένος πρώτος 
κατά σειρά στην απόφαση του δικαστηρίου και εκλέγει με μυστική ψη¬ 
φοφορία και με την απόλυτη πλειοψηφία του συνολικού αριθμού των 
συμβούλων του συνδυασμού έναν από αυτούς δήμαρχο». 

31. Στο άρθρο 121 του π.δ. 323/1989 και μεταξύ των φράσεων 
«στην επικύρωση της εκλογής (άρθρο 73)», και «στην επανάληψη της 
εκλογής (άρθρο 74)», προστίθενται τα εξής: 

«στην κατάθεση και περιεχόμενο ενστάσεων (άρθρο 73α), στην εκδί¬ 
καση των ενστάσεων (άρθρο 73(3), στη διαδικασία για την εκδίκαση 
(άρθρο 73γ), στην απόφαση για τις ενστάσεις (άρθρο 73δ), στην έφεση - 
διόρθωση αποφάσεων (άρθρο 73ε), στην κρίση για προϋφιστάμενες ανι¬ 
κανότητες και κωλύματα (άρθρο 73στ), στην αναίρεση (άρθρο 73ζ)>». 

32. Στο άρθρο 129 του π.δ. 323/1989 και μεταξύ των φράσεων 
«στην επικύρωση της εκλογής (άρθρο 73)», και «στην επανάληψη της 
εκλογής σε περίπτωση ακύρωσης (άρθρο 74)», προστίθενται τα εξής: 

«στην κατάθεση και περιεχόμενο ενστάσεων (άρθρο 73α), στην εκδί¬ 
καση των ενστάσεων (άρθρο 73β), στη διαδικασία για την εκδίκαση 
(άρθρο 73γ), στην απόφαση για τις ενστάσεις (άρθρο 73δ) στην έφεση - 
διόρθωση αποφάσεων (άρθρο 73ε), στην κρίση για προϋφιστάμενες ανι¬ 
κανότητες και κωλύματα (άρθρο 73στ), στην αναίρεση (άρθρο 73ζ)». 

33. Στην παρ. 1 του άρθρου 150 του π.δ, 323/1989 και μεταξύ 
των φράσεων «στην επικύρωση της εκλογής (άρθρο 73)», και «στην 
επανάληψη της εκλογής σε περίπτωση ακυρώσεως (άρθρο 74)» προστί¬ 
θενται τα εξής: 

«στην κατάθεση και περιεχόμενο ενστάσεων (άρθρο 73α), στην εκδί¬ 
καση των ενστάσεων (άρθρο 73β), στη διαδικασία για την εκδίκαση 
(άρθρο 73γ), στην απόφαση για τις ενστάσεις (άρθρο 73δ), στην έφεση - 
διόρθωση αποφάσεων (άρθρο 73ε), στην κρίση για προϋφιστάμενες ανι¬ 
κανότητες και κωλύματα (άρθρο 73 στ), στην αναίρεση (άρθρο 73ζ)». 

34. Η παρ. 1 του άρθρου 182 του π.δ. 323/1989 αντικαθίσταται 
ως εξής: 

«1. Τα θέματα, τα σχετικά με τις εργασίες του διοικητικού συμβου¬ 
λίου, την πρόσκληση των μελών του και της εκτελεστικής επιτροπής σε 
συνεδρίαση, την απαιτούμενη για τη λήψη αποφάσεως πλειοψηφία, τον 
έλεγχο κάι την εκτελεατότητα των αποφάσεών του, την αστική και πει¬ 
θαρχική ευθύνη των οργάνων διοίκησής του, ρυθμίζονται με ανάλογη 
εφαρμογή των σχετικών διατάξεων που αφορούν το δημοτικό συμβού¬ 
λιο, τη δημαρχιακή επιτροπή και τα μέλη τους». 

Άρθρο 2 

Αριθμός υποψηφίων συνδυασμών και σταυρών προτιμήσεως. 

1. Η παρ. 2 του άρθρου 47 του π.δ. 323/1989 αντικαθίσταται ως 
εξής: 

«2. Κάθε συνδυασμός περιλαμβάνει έναν υποψήφιο δήμαρχο ή πρόε¬ 
δρο κοινότητας και υποψήφιους συμβούλους. Ο αριθμός των υποψηφίων 
συμβούλων πρέπει να είναι τουλάχιστον ίσος με τον αριθμό των μελών 
που προβλέπει το άρθρο 33 για τους δήμους και 32 για τις κοινότητες, 
μπορεί δε να αυξηθεί έως 50% του αριθμού αυτού. Η ίδια αύξηση μπο¬ 
ρεί να γίνει και στον αριθμό των υποψηφίων συμβούλων των δημοτικών 
διαμερισμάτων. Το κλάσμα που προκύπτει δεν λαμβάνεται υπόψη». 

2. Η παρ. 3 του άρθρου 58 του π.δ. 323/1989 αντικαθίσταται ως 
εξής: 

«3. Ο εκλογέας μπορεί να εκφράσει την προτίμησή του προς έναν 
υποψήφιο σημειώνοντας σταυρό παραπλεύρως του ονόματος του στο 
ψηφοδέλτιο του συνδυασμού. 

Στους δήμους που έχουν πληθυσμό άνω των δέκα χιλιάδων κατοί¬ 
κων ή είναι πρωτεύουσες νομών, ανεξαρτήτως πληθυσμού, ο εκλογέας 
μπορεί να εκφράσει την προτίμησή του υπέρ ενός ή υπέρ δύο υποψηφίων, 
πλην των Δήμων Αθηναίων, Θεσσαλονίκης και Πειραιώς, στους 
οποίους ο εκλογέας μπορεί να εκφράσει την προτίμησή του υπέρ ενός, 
υπέρ δύο ή υπέρ τριών υποψηφίων. 

Ψηφοδέλτιο συνδυασμού με περισσότερους σταυρούς προτίμησης από 
τους ανωτέρω κατά περίπτωση οριζόμενους είναι έγκυρο, χωρίς να 
λαμβάνεται υπόψη κανένας σταυρός προτίμησης». 


Άρθρο 3 

Εφαρμογή δευτεροβάθμιας τοπικής αυτοδιοίκησης. 

Η παρ. 15 του άρθρου 1 του ν. 1878/1990 καταργείται και επανα- 
φέρεται σε ισχύ η παρ. 1 του άρθρου 60 του ν. 1622/1986, όπως είχε 
συμπληρωθεί με την παρ. 7 του άρθρου 32 του ν. 1832/1989, έχει δε 
ως εξής: 

«1. Με προεδρικό διάταγμα, που εκδίδεται με πρόταση του Υπουρ¬ 
γού Εσωτερικών, ύστερα από απόφαση του Υπουργικού Συμβουλίου, 
καθορίζεται ο χρόνος έναρξης της ισχύος των διατάξεων των άρθοω· 
19 έως και 59, όπως έχουν τροποποιηθεί με προγενέστερους νόμους 
τροποιούνται με τον παρόντα νόμο, ο χρόνος διενέργειας των πρώτω 
εκλογών για την ανάδειξη των μελών των νομαρχιακών συμβούλιο 
και ο χρόνος εγκαταστάσεως των αρχών των νομαρχιακών αυτοδιοική¬ 
σεων. Τα προεδρικά διατάγματα και οι υπουργικές αποφάσεις, που προ- 
βλέπονται να εκδοθούν κατ’ εξουσιοδότηση των ως άνω άρθρων, εκδί- 
δονται πριν από την έκδοση του προεδρικού διατάγματος του πρώτου 
εδαφίου και τίθενται σε ισχύ μετά την έκδοση αυτού. Εν πάση περιπτώ- 
σει οι πρώτες εκλογές για την ανάδειξη των μελών των συμβουλίων ττΐι· 
δευτεροβάθμιας τοπικής αυτοδιοίκησης θα διενεργηθούν εντός της πε¬ 
ριόδου της θητείας των δημοτικών αρχών που θα αναδειχθούν κατά τις 
προσεχείς εκλογές». 


Άρθρο 4 

Τέλη σταθμεύσεως. 

Οι παράγραφοι 1, 2 και 3 του άρθρου 59 του ν. 1416/1984 αντικα¬ 
θίστανται ως εξής: 

«1. Τα τέλη σταθμεύσεως, που εισπράττονται με μετρητές χρόνου 
σταθμεύσεως ή με οποιοδήποτε άλλο σύστημα μέτρησης χρόνου, φθο¬ 
ρίζονται με απόφαση του δημοτικού ή κοινοτικού συμρουλ’ώυ, αποτε¬ 
λούν έσοδο του δήμου ή της κοινότητας και διατίθενται αποκλεισμό 
για τη βελτίωση των κυκλοφοριακών συνθηκών του δήμου ή της κοινό¬ 
τητας. Όποιος σταθμεύει όχημα χωρίς να καταβάλει το τέλος ή υπερβί. 
το χρόνο σταθμεύσεως τιμωρείται με πρόστιμο, το ύψος του οποίου κα¬ 
θορίζεται με απόφαση του δημοτικού ή κοινοτικού συμβουλίου. Το πρό 
άτιμο δε δύναται να είναι μικρότερο του ενός τρίτου ούτε μεγαλύτερι 
των δύο τρίτων του προστίμου που επιβάλλεται για παράνομη στάθ 
μευση κατά τις διατάξεις του Κώδικα Οδικής Κυκλοφορίας. Η αποωαη· ■ 
του δημοτικού ή κοινοτικού συμβουλίου για τον καθορισμό του προσι . 
μου εκδίδεται σύμφωνα με τις διατάξεις του άρθρου 3 του Δ.Κ.Κ. (π.δ. 
323/89, ΦΕΚ 146/Α). 


2. Η πράξη βεβαίωσης της παράβασης της προηγούμενης παραγρά¬ 
φου γίνεται σύμφωνα με τη διαδικασία που προβλέπεται από το 
ν.δ.805/1971 «Περί πταισματικών παραβάσεων βεβαιουμένων παρ 
αστυνομικών οργάνων». 

Η βεβαίωση της παράβασης γίνεται από τα αρμόδια κατά τ.ς , 
ισχύουσες διατάξεις όργανα ή από δημοτικούς ή κοινοτικούς υπάλλη¬ 
λους που ορίζονται με απόφαση του δημοτικού ή κοινοτικού συμβου¬ 
λίου.» 


Άρθρο 5 

Τέλος διαφημίσεως. 

Το άρθρο 15 του από 24.9/20.10.58 Β.Δ/τος, όπως αντικοετάστά- 
θηκε με το άρθρο 8 του ν. 1144/1981, αντικαθίσταται ως εξής: 

«Άρθρο 15 
Τέλος διαφημίσεως. 

1. Επιβάλλεται υπέρ των δήμων και κοινοτήτων τέλος για κά Λ 'ρια- 
φήμιση που γίνεται με οποιονδήποτε τρόπο και μορφή σε χώρους 
βρίσκονται μέσα στα διοικητικά τους όρια. Ο συντελεστής του τέλους 
καθορίζεται με απόφαση του δημοτικού ή κοινοτικού συμβουλίου/ίδΐίέό 
περιοχή και κατηγορία διαφήμισης ως εξής: 

Κατηγορία Α 

Για διαφημίσεις που αναγράφονται ή αναρτώνται ή επικολλού- 

νταιι 

α. μέσα σε μόνιμα και σταθερά ή προσωρινά και κινητά πλαίσια, τα 

.οία τοποθετούνται σε πλατείες, οδούς, πεζοδρόμια, δημόσιους και 
ινόχρηστους γενικά χώρους, που καθορίζονται με απόφαση του οι- 
ίου δημοτικού ή κοινοτικού συμβουλίου, β. στις περιφράξεις ακάλυ- 
ων χώρων και ανεγειρόμενων ή εγκαταλειμμένων οικοδομών με συ- 
ίνεση του ιδιοκτήτη ή νομέα ή του διαχειριστή αυτών, γ. σε χώρους 
ΐηροδρομικών, λιμενικών και αεροπορικών σταθμών καθώς και σε 
υρους σταδίων και γηπέδων, που καθορίζονται από τη διοίκηση των 
τίστοιχων φορέων, δ. μέσα σε καταστήματα, κινηματογράφους, θέα- 
α και άλλους δημόσιους χώρους, και ε. σε περίπτερα, στέγαστρα αφε- 
ριών και στάσεων αναμονής επιβατών λεωφορείων αστικών και υπε- 
•στικών συγκοινωνιών, από δραχμές πενήντα (50) μέχρι εκατόν εί- 
ισι πέντε (125) εβδομαδιαίως το τετραγωνικό μέτρο. 

Κατηγορία Β 

Α.α. για διαφημίσεις φωτεινές αε στέγες ή δώματα καθώς και για 
χφημίσεις που γίνονται με ηλεκτρικές εφημερίδες, από δραχμές πέντε 
λιαδες (5.000) μέχρι είκοσι πέντε χιλιάδες (25.000) ετησίως το τε- 
αγωνικό μέτρο. 

β. για φωτεινές σε οποιουσδήποτε άλλους χώρους, από δραχμές δύο 
διάδες (2.000) μέχρι δέκα χιλιάδες (10.000) ετησίως το τετραγω- 
ιό μέτρο. 

γ. για μη φωτεινές ή φωτιζόμενες σε στέγες ή δώματα, από δραχμές 
τακόσιες (700) μέχρι επτά χιλιάδες (7.000) ετησίως το τετραγωνικό 
τρο. 

Β. Γα ανωτέρω τέλη δεν επιβάλλονται εκ νέου όταν μεταβάλλεται, 
ιός του έτους, το διαφημιστικό μήνυμα. 

Κατηγορία Γ 

Για διαφημίσεις που γίνονται μέσα στα οχήματα σιδηροδόμων, τρο- 
ιδρόμων. ηλεκτροκίνητων αυτοκινήτων και κάθε τύπου οχήματα δη- 
™ ια ί χρήσης ή στην εξωτερική επιφάνεια αυτών, διαστάσεων μέχρι 
| έπί 50 εκατοστόμετρα, από δραχμές εκατόν σαράντα (140) μέχρι 
τακόσιες (700) μηνιαίως, ανεξάρτητα από τις ημέρες χρησιμοποίη- 
ς. Για διαφημίσεις της κατηγορίας αυτής μεγαλύτερων διαστάσεων 
ταβαλλεται ανάλογο πολλαπλάσιο τέλος. 

Κατηγορία Δ 

Γ'α διαφημίσεις που γίνονται μέσα σε εστιατόρια, καφενεία και πα- 
.ιφερή καταστήματα με ημερολόγια, δώρα, έντυπα κάθε είδους, πα- 
ατάσεις ή λέξεις σε αυτοκόλλητα ή είδη με διαφημιστικές παραστάσεις 
λέξεις, καθώς και για διαφημίσεις που γίνονται από αέρος με οποιον- 
ποτε τρόπο, το τέλος ορίζεται σε ποσοστό 6% επί της δαπάνης της 
κφήμισης. 

Ως δαπάνη διαφήμισης για την κατηγορία αυτή λογίζεται το ποσό 
υ καταβαλλεται από τον διαφημιζόμενο για τη διενέργεια της διαφή- 
ιης, στο οποίο περιλαμβάνεται κο;ι οποιαδήποτε άλλης φύσεως δα- 
νη που εγινε χάριν της διαφήμισης. 

2 . Εξαιρούνται του τέλους της παρ. 1 του άρθρου αυτού διαφημίσεις 
υ γίνονται στις εφημερίδες, στα περιοδικά, στο ραδιόφωνο και στην 
λεόραση. 

Τ Με απόφαση του δημοτικού ή κοινοτικού συμβουλίου τα υπό της 
ρ. του παρόντος ,λη δύνανται να αναπροσαρμόζονται μέ- 

ι 15% ετησίως. 

4. 11 μίσθωση κοινόχρηστων χώρων για τοποθέτηση διαφημιστικών 
ακίδων δεν υπάγεται στις διατάξεις περί εμπορικών μισθώσεων (υ 

3/1978, ΦΕΚ 137/Α-). 

«Άρθρο 6 

Συνέπειες αυθαίρετης κατάληψης κοινόχρηστων χώρων. 

Ιο τρίτο εδάφιο της παρ. 8 του άρθρου 3 του ν. 1080/1980, όπως 
ιικαταστάθηκε από την παρ. 5 του άρθρου 26 του ν. 1828/1989, 
^καθίσταται ως εξής: 

«Η διαπίστωση της αυθαίρετης χρήσης ενεργείται από το δήμο ή την 
.νότητα ή την αστυνομική αρχή. Σε περίπτωση που γίνεται αυθαίρετη 
ΐ)ση του χώρου καθ υποτροπήν επιβάλλονται, κάθε φορά, και μέχρι 
5 φορές τα ως άνω πρόστιμα και αν εξακολουθεί η παράβαση οι δήμοι 
ιι κοινότητες με συνεργεία τους προέρχονται στην αφαίρεση κάθε εί- 
)ς αντικειμένων, με τη συνδρομή της δημοτικής αστυνομίας ή της οι- 
ας αστυνομικής αρχής και επιβάλλουν ειδικό πρόστιμο για τα έξοδα 


μεταφοράς και αποθήκευσης, ίσο με το διπλάσιο του μεγαλύτερου κατά 
τετραγωνικό μέτρο ποσού, που καθορίστηκε με απόφαση του οικείου 
συμβουλίου για τους χώρους για τους οποίους έχει επιτραπεί η παρα¬ 
χώρηση της χρήσης.» . 

Άρθρο 7 

Κατάλληλη κατοικία, όριο μισθώματος. 

Κατάλληλη κατοικία στη διάταξη της παρ. 5 του άρθρου 39 του ν. 
1832/1989 νοούνται και δωμάτια ξενοδοχείων. Το ποσό για τη μί¬ 
σθωση κατοικίας δεν θα υπερβαίνει τις 150.000 δραχμές το μήνα, σε 
κάθε περίπτωση. Η ρύθμιση ανατρέχει σε όλες τις περιπτώσεις ενοικιά- 
σεως από της εφαρμογής του ν. 1832/1989. Το ποσό αυτό δύναται να 
αναπροσαρμόζεται με κοινή απόφαση των Υπουργών Εσωτερικών και 
Οικονομικών. 

Άρθρο 8 

Προσόντα διορισμού τεχνιτών σε Ο.Τ.Α. 

Κάθε φορά που, αφού τηρηθούν οι προβλεπόμενες διατάξεις, δεν κα¬ 
θίσταται δυνατή η πλήρωση κενών θέσεων προσωπικού οργανισμών το¬ 
πικής αυτοδιοίκησης κλάδων ΔΕ 24 (ηλεκτρολόγων) και ΔΕ 30 (τεχνι¬ 
τών) από υποψηφίους με τα τυπικά προσόντα του άρθρου 13 του π.δ. 
22/1990 «Μερική επέκταση διατάξεων που ισχύουν για τους δημό¬ 
σιους υπαλλήλους και τους υπαλλήλους των άλλων νομικών προσώπων 
δημοσίου δικαίου και στους υπαλλήλους των οργανισμών τοπικής αυτο¬ 
διοίκησης», επιτρέπεται ο διορισμός με προσόν απολυτήριο τίτλο αντί- 
στοιχης ειδικότητας αναγνωρισμένης κατώτερης τεχνικής σχολής ή 
αντίστοιχη εμπειρία. 

Άρθρο 9 

Μεταδημότευση υποψηφίων στις δημοτικές 
και κοινοτικές εκλογές. 

Το τελευταίο εδάφιο της παρ. 1 του άρθρου 19 του π.δ. 323/1989 
αντικαθίσταται ως εξής: 

«Αυτό το δικαίωμα μπορεί να ασκηθεί από την 1η Αυγούστου του 
έτους διενέργειας των εκλογών μέχρι την προτεραία της καταθέσεως 
στο οικείο δικαστήριο της δηλώσεως καταρτίσεως των συνδυασμών. Η 
απόφαση μεταδημοτεύσεως εκδίδεται υποχρεωτικά εντός της αυτής 
προθεσμίας και είναι αμέσως εκτελεστή». 

Άρθρο 10 

Επανίδρυση κοινότητας. 

Η παράγραφος 1 του π.δ. 55/1975 (ΦΕΚ 20/Α'/10.2.1975) κα- 
ταργείται και επανιδρύεται η Κοινότητα Ζούζουλης αναγνωριζόμενη σε 
ίδια κοινότητα με διοικητική περιφέρεια εκείνη, την οποία είχε πριν την 
κατάργησή της και προσάρτησή της στην Κοινότητα Επταχωρίου. 

Εδρα της Κοινότητας Ζούζουλης ορίζεται ο ομώνυμος συνοικι¬ 
σμός. 

Άρθρο 11 

Σύσταση θέσης αντιδημάρχου σε μικρούς δήμους. 

Όπου από την ισχύουσα νομοθεσία δεν προβλέπεται θέση αντιδημάρ- 
χου, συνιστάται με απόφαση του δημοτικού συμβουλίου μια θέση αντι- 
δημάρχου. 

Στην περίπτωση αυτή ο αντιδήμαρχος δεν δικαιούται εξόδων παρα- 
στάσεως. 

Άρθρο 12 

Δικαστικοί αντιπρόσωποι. 

Το εδάφιο ζ' της παραγράφου 2 του άρθρου 45 του Δημοτικού και 
Κοινοτικού Κώδικα (π.δ. 323/1989 ΦΕΚ 146/Α ) αντικαθίσταται, 
ως εξής: 

«ζ) Οι ασκούμενοι δικηγόροι και οι υπάλληλοι με βαθμό Α' και Β' της 
γραμματείας του Συμβουλίου, της Επικράτειας και όλων των πολιτικών 
και ποινικών δικαστηρίων και των εισαγγελιών αυτών, των τακτικών 
διοικητικών δικαστηρίων και της Γενικής Επιτροπείας των τακτικών 

διοικητικών δικαστηρίων, καθώς και των έμμισθων υποθηκοφυλα¬ 
κείων». 

Άρθρο 13 

Κύρωση υπουργικών αποφάσεων. 

Κυρώνονται από τότε που δημοσιεύθηκαν στην Εφημερίδα της Κυ- 
βερνήσεως και έχουν ισχύ νόμου οι αποφάσεις 24755/6.4.1990 (ΦΕΚ 
255/9.4.1990 τεύχος Β), 25092/4.5.1989 (ΦΕΚ 328/5.5.1989 
τεύχος Β), 53360/15.9.1989 (ΦΕΚ 715/25.9.1989 τεύχος Β) και 
1732/9.1.1990 (ΦΕΚ 39/25.1.1990, τεύχος Β). 

α. Αριθ. 24755/6.4.90 «τροποποίηση της 81604/28.11.86 από¬ 
φασης των Υπουργών Προεδρίας της Κυβέρνησης, Εσωτερικών και 
Εθνικής Άμυνας». 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΕΘΝΙΚΗΣ ΑΜΥΝΑΣ 
ΚΑΙ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις του άρθρου 10 του ν. 1599/11.6.1986 «Σχέσεις 
Κράτους - πολίτη, καθιέρωση νέου τύπου δελτίου ταυτότητας και άλλες 
διατάξεις», σύμφωνα με τις οποίες «πιστοποιητικά ή άλλα δικαιολογη- 
τικά που απαιτούνται από τις κείμενες διατάξεις για τη διεκπεραίωση 
υποθέσεων των πολιτών από τις υπηρεσίες του δημόσιου τομέα, περιορί¬ 
ζονται στα απολύτως απαραίτητα με αποφάσεις του Υπουργού Προε¬ 
δρίας και του κατά περίπτωση αρμόδιου υπουργού, που δημοσιεύονται 
στην Εφημερίδα της Κυβερνήσεως». 

2. Την απόφασή μας 81604/28.11/1986, που εκδόθηκε σε εκτέ¬ 
λεση των παραπάνω διατάξεων και δημοσιεύτηκε στο ΦΕΚ 834/Β'/ 
13.12.1986, σύμφωνα με την οποία διατηρήθηκαν σε ισχύ όλοι οι νό¬ 
μοι, τα νομοθετικά, προεδρικά και βασιλικά διατάγματα καθώς και οι 
υπουργικές αποφάσεις που ορίζουν τα της εγγραφής και των δικαιολο- 
γητικών που απαιτούνται για την τήρηση και την ενημέρωση των μη¬ 
τρώων αρρένων, των δημοτολογίων και των ληξιαρχικών βιβλίων. 

3. Τις διατάξεις των άρθρων 6, 7 και 8 του ν. 1599/1986, σύμ¬ 
φωνα με τις οποίες για τους Έλληνες της αλλοδαπής το διαβατήριο 
αποτελεί πλήρη απόδειξη των στοιχείων που αναφέρονται σ’ αυτό, ενώ 
- παράλληλα - γεγονότα ή στοιχεία που δεν αποδεικνύονται μ' αυτό 
μπορεί να αποδεικνύονται ενώπιον κάθε αρχής ή υπηρεσίας με υπεύθυνη 
δήλωση. 

4. Την άμεση και επιτακτική ανάγκη ληξιαρχικής,, δημοτολογικής 
κ.λπ. τακτοποίησης των ομογενών Ποντιακής καταγωγής που έρχο¬ 
νται στην Ελλάδα από τη Σοβιετική Ένωση, σε συνδυασμό με το γεγο¬ 
νός ότι, για λόγους ανεξάρτητους από τη βούλησή τους, αδυνατούν να 
προσκομίσουν όλα τα δικαιολογητικά που απαιτούνται από τις ανωτέρω 
διατάξεις που διατηρήθηκαν σε ισχύ με την προαναφερόμενη απόφασή 
μας, αποφασίζουμε: 

Τροποποιούμε την απόφασή μας 81604/28.11.1986 και ορίζουμε 
ότι για τους Έλληνες Ποντιακής καταγωγής που έρχονται στην Ελ¬ 
λάδα από τη Σοβιετική Ένωση για μόνιμη εγκατάσταση και αδυνατούν 
να προσκομίσουν τα δικαιολογητικά που προβλέπονται από την ανω¬ 
τέρω απόφασή μας για την εγγραφή τους στα μητρώα αρρένων, δημο¬ 
τολόγια και ληξιαρχικά βιβλία, επιτρέπεται να γίνεται η εγγραφή τους 
σ’ αυτά κατά παρέκκλιση από κάθε γενική ή ειδική διάταξη βάσει των 
στοιχείων που αποδεικνύονται από το διαβατήριο, μπορεί ν' απσδεικνύ- 
ονται ενώπιον κάθε αρχής με υπεύθυνη δήλωση του άρθρου 8 του ν. 
1599/1986, με εξαίρεση το έτος γέννησης, για το οποίο εξακολουθούν 
να ισχύουν οι διατάξεις του ν.δ. 762/1970 «περί Μητρώων Αρρένων». 

Η παρούσα απόφασή μας, που ισχύει από τη δημοσίευσή της στην 
Εφημερίδα της Κυβερνήσεως, να κυρωθεί με νόμο. 

Αθήνα, 6 Απριλίου 1990 
ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΑΜΥΝΑΣ 

Ν1Κ. ΘΕΜΕΛΗΣ ΘΕΟΔ. ΝΤΕΠΑΝΝΗΣ 

ΕΣΩΤΕΡΙΚΩΝ 
ΘΕΟΔ. ΚΑΊΤΙΒΛΝΟΣ 


β. Αριθ. 25092/4.5.1989 «καθορισμός προσόντων διορισμού τι 
με σχέση εργασίας ιδιωτικού δικαίου Ειδικών Επιστημόνων σε θέμα· 
ανάλυσης και προγραμματισμού Η/Υ των ΟΤΑ». 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΕΣΩΤΕΡΙΚΩΝ 
Έχοντας υπόψη: 

1. Τις διατάξεις της παρ. 1 του άρθρου 258 του ν. 1188/198 
όπως τροποποιήθηκαν με τις διατάξεις της παρ. 1 του άρθρου 10 του · 
1476/1984 και της παρ. 10 του άρθρου 25 του ν. 1735/1987. 

2. Τις υπάρχουσες ανάγκες των οργανισμών τοπικής αυτοδιοίκηση·· 
αποφασίζουμε: 

Καθορίζουμε τα προσόντα διορισμού των, με σχέση εργασίας ιδιωτ 
κού δικαίου, ειδικών επιστημόνων σε θέματα ανάλυσης και προγραμμε 
τισμού Η/Υ των ΟΤΑ ως εξής: 

Γενικά προσόντα: 

Τα προβλεπόμενα για τους τακτικούς δημοτικούς υπαλλήλους, έκτο 
από το ανώτατο όριο ηλικίας. 

Ειδικά τυπικά προσόντα: 

Πτυχίο ή δίπλωμα ΑΕΙ της ημεδαπής ή ισότιμο της αλλοδαπής κα 
ειδική επιστημονική εξειδίκευση που αποδεικνύεται με: 

α) αναγνωρισμένο διδακτορικό δίπλωμα ή β) μεταπτυχιακό τίτλε 
σπουδών διάρκειας τουλάχιστον ενός ακαδημαϊκού έτους και εμπειρί-. 
τουλάχιστο δύο ετών ή γ) σημαντική εμπειρία τουλάχιστον τεσσάρων 
ετών σε συγκεκριμένο και ειδικό τομέα που ανταποκρίνεται στην ίδιά- 
ζουσα φύση και αποστολή των θέσεων αυτών. 

Η απόφαση αυτή να δημοαιευθεί στην Εφημερίδα της Κυβερνήαεωι 
και να κυρωθεί με νόμο. 

Αθήνα. 4 Μάί'ου 1989 
ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΣΩΤΕΡΙΚΩΝ 

Α. ΠΕΠΟΝΗΣ Α. ΤΣΟΧΑΤΖΟΠΘΥΛΟΣ 

γ. Αριθ. 53360/15.9.1989 «Εκλογή σε νέους δήμους». 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις της παρ. 1 του άρθρου 35 του Δ.Κ.Κ. (π.δ. 328 
1989). 

2. Τις διατάξεις της παρ. 4 του άρθρου 50 του ν. 1832/1989 (ΦΕΚ 
54 Α), με τις οποίες αναγνωρίστηκαν σε δήμους οι κοινότητες Νέα/ 
Αλικαρνασσού Νομού Ηρακλείου και Νέας Αρτάκης Νομού Ευβοίασ. 

3. Τα προεδρικά διατάγματα 106/1989 (ΦΕΚ 46/Α) και 19 
1989 (ΦΕΚ 97/Α"), με τα οποία αναγνωρίστηκαν σε δήμους, για λ 
γους ιδιαίτερης ιστορικής σημασίας, οι κοινότητες Βαρθολομιού Νομέ 
Ηλείας και Κανδάνου Νομού Χανιών. 

4. Την ανάγκη μεταφοράς της ημερομηνίας διενέργειας των : :κ,·„ 

γών στους ως άνω νέους δήμους, για να μη συμπέσει ο χρόνος προετο. 
μασίας των εκλογών αυτών με τον αντίστοιχο χρόνο προετοιμασίας ;ι>> 
προσεχών γενικών βουλευτικών εκλογών, αποφασίζουμε: ’ .·· , 

Ορίζουμε ότι οι εκλογές για την ανάδειξη των αρχών στους δήμους 
που αναγνωρίστηκαν (α) κατά τις διατάξεις της παρ. 40 του ν. 1832/ 
1989 και (β) με τα'π.δ. 106/1989 και 199/1989, θα διενεργηθούν 
την 14η Οκτωβρίου 1990, μαζί με τις γενικές δημοτικές και κοινοτικές 
εκλογές. 

Η απόφαση αυτή να δημοσιευθεί στην Εφημερίδα της Κυβερνήσεων 
και να κυρωθεί με νόμο. 

Αθήνα, 15 Σεπτεμβρίου 1989 

Ο ΥΠΟΥΡΓΟΣ 
ΝΙΚ. ΚΩΝΣΤΑΝΤΟΠΟΥΛΟΣ 

δ. Αριθ. 1732/9.1.1990 «Εκλογή σε νέους δήμους». 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις των παρ. 2 και 5 του άρθρου 35 του Δ.Κ.Κ. (π.δ. 
323/1989). 

2 . Ττ?ν 


{ | ίτ ΟΚΛη/'.Γ'-'ν/* 

[•ών σε όσους δήμους προέκυψαν μετά από συνένωση, εφόσον μέχρι σή¬ 
μερα δεν έχουν διενεργηθεί και σε όσους θα προκόψουν μέχρι την 
>1.8.1990, προκειμένου να διενεργηθούν κατά τις προσεχείς γενικές 
ΐημοτικες και κοινοτικές εκλογές και να αποφευχθεί η διενέργεια, κατά 
.0 έτος 1990, δύο εκλογών στους δήμους αυτούς, αποφασίζουμε: 
Ορίζουμε ότι οι εκλογές για την ανάδειξη των αρχών στους δήμους 
>υ προέκυψαν από συνένωση άλλων ΟΤΑ μέχρι την 31.12.1989 και 
ν έχουν διενεργηθεί μέχρι τη δημοσίευση της απόφασης αυτής στην 
-φημερίδα της Κυβερνήσεως, καθώς και στους δήμους που θα αναγνω- 
στούν από 1.1.1990 μέχρι 31.8.1990, για οποιονδήποτε λόγο ή με 
οιονδήποτε τρόπο, θα διενεργηθούν την 14η Οκτωβρίου 1990 μαζί 
τις γενικές δημοτικές και κοινοτικές εκλογές. 

Η απόφαση αυτή να δημοσιευθεί στην Εφημερίδα της Κυβερνήσεως 
τεύχος Β) και να κυρωθεί με νόμο. 

Αθήνα, 9 Ιανουάριου 1990 

Ο ΥΠΟΥΡΓΟΣ 
Θ. ΚΑΤΡ1ΒΑΝΟΣ 

Άρθρο 14 
Έναρξη ισχύος. 

ι I ισχύς των διατάξεων αυτού του νόμου, εφόσον από αυτές δεν όριζε - 
. διαφορετικά, αρχίζει από τή δημοσίευσή του στην Εφημερίδα της 
.· βερνήσεως. 


Παραγγέλουμε τη δημοσίευση του παρόντος στην Εφημερίδα της 
Κυβερνήσεως και την εκτέλεσή του ως νόμου του Κράτους. 

Αθήνα, 17 Σεπτεμβρίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΔΙΚΑΙΟΣΥΝΗΣ 

ΑΘΑΝ.ΚΑΝΕΛΛΟΠΟΥΛΟΣ 

ΟΙ ΥΠΟΥΡΓΟΙ 

Ο ΑΝΑΠΛΗΡΩΝ ΤΟΝ ΥΠΟΥΡΓΟ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΣΩΤΕΡΙΚΟΝ 

ΙΩΑΝΝ. ΒΑΡΒΙΤΣΙΩΤΗΣ ΣΩΤ. ΚΟΥΒΕΛΑΣ 

Ο ΑΝΑΠΛΗΡΩΝ ΤΟΝ ΥΠΟΥΡΓΟ ΟΙΚΟΝΟΜΙΚΩΝ 

ΠΑΝ. ΔΕΛΗΜΗΤΣΟΣ 

Θεωρήθηκε και τέθηκε η Μεγάλη Σφραγίδα του Κράτους, 
Αθήνα, 17 Σεπτεμβρίου 1990 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΑΘΑΝ.ΚΑΝΕΛΛΟΠΟΥΛΟΣ 


ΑΠΟ ΙΌ ΕΘΝΙΚΟ I ΟΓΡΑΦΕΙΟ 


